b"\n_START_ARTICLE_\nCasa Torrents i Miret\n_START_SECTION_\nDescripci\xc3\xb3\n_START_PARAGRAPH_\nL'edifici fa cantonada entre el carrer de la Muralla dels Vellets i la Pla\xc3\xa7a del Vall del Castell. Es compon de dos cossos, un de planta baixa, dos pisos i cambra d'aire sota coberta de teula \xc3\xa0rab, i un altre de planta baixa sota terrat. El conjunt respon a les caracter\xc3\xadstiques formals de l'eclecticisme.\n_START_SECTION_\nHist\xc3\xb2ria\n_START_PARAGRAPH_\nLa Casa Torrent i Miret, constru\xc3\xafda per iniciativa de Josep Torrent i Miret, data en una primera etapa de 1870, any en qu\xc3\xa8 es va fer el cos inicial de planta baixa i dos pisos. L'any 1899 es present\xc3\xa0 un projecte de reforma d'aquesta part i de construcci\xc3\xb3 del cos de planta baixa i terrat, projecte que es conserva a l'arxiu de l'Ajuntament. La realitzaci\xc3\xb3 de l'obra fou dirigida per l'arquitecte Santiago G\xc3\xbcell i Grau."